चार खेलाडी सहभागी यु–१८ ब्वाइज सिंगल्सको राउन्ड रोविन लिगमा राष्ट्रिय च्याम्पियन संरक्षकभूषण वज्राचार्यले प्रणव खनाललाई ६–३ र ६–२ को सीधा सेटमा पन्छ्याउदै लगातार दोश्रो जित निकाले। पहिलो खेलमा संरक्षकले साम्राज्ञ कट्वाललाई हराएका थिए। अब उनले निनवाम राईसंग खेल्न बाँकी छ। त्यस्तै प्रणवले साम्राज्ञ कट्वाल विरुद्ध भिड्ने छन्। प्रणवले पहिलो खेलमा निनलाई पराजित गरेका थिए। संरक्षक र प्रणव दुवैको खेल बिहीबार हुनेछ।
